Seun dood toe beampte glo in ‘skelmpie’ se huis losbrand | Netwerk24
Deur Kaydene Davids 22 September 2019 16:19
Dit spruit uit ’n voorval Vrydagaand net ná 22:00 toe ’n konstabel glo begin skiet het op die huis van sy vermeende “skelmpie” in die woonbuurt Batho.
Die konstabel van in sy 30’s is by die Bloemspruit-polisiekantoor gestasioneer.
Die “skelmpie” se 39-jarige man is in die maag getref en die seun, wat tydens die voorval televisie gekyk het, is noodlottig gewond.
Volgens kol. Thandi Mbambo, provinsiale polisiewoordvoerder, is die polisieman kort hierna in Batho aangekeer. “Hy het steeds sy dienspistool by hom gehad.”
Sontaga Seisa, waarnemende woordvoerder van die onafhanklike polisieondersoekdirektoraat (Opod), sê die polisieman het glo ’n buite-egtelike verhouding gehad met die vrou wie se man in die voorval beseer is.
Werner Vermaak, woordvoerder van ER24, sê paramedici het die man op die toneel behandel voordat hy na ’n hospitaal in die stad geneem is.
Volgens Vermaak het die vrou aan paramedici gesê die verdagte het by die huis ingekom en begin skiet, waarop die 11-jarige noodlottig gewond is. Paramedici het sy lyk in die huis gevind.
“Hy het ’n skietwond aan sy bors gehad.”
Opod ondersoek die voorval.
Meer oor: Skietdood | Polisieman | Opod | Skelmpie | Seun Doodgeskiet
Gewapende rowers slaan vrou (70) met pistool
Ontsteltenis oor ‘pistool’ in kuierplek